zásokat megállapítani nem tudtam azért, mert a fa testében még 
állandó Jcülső biológiai viszonyok mellett is , az évről-óvre változó 
belső biológiai viszonyok annyira komplikálják az összefüggést, 
hogy itt tiszta képet csak a belső biológiai viszonyok mélyebbre 
ható megvizsgálása és az összefüggések tisztázása alapján lehet 
alkotni. 
Midőn ezt a helyzetet láttam, kénytelen voltam hozzáfogni 
a fa belső biológiai viszonyainak vizsgálatához és kutatni kezdtem 
a finomabb részleteket. Csakhogy ezek a finomabb részletek igen 
nagyszámú tényezőkből állanak és különösen a fa testében a sej- 
tek egymás mellé való helyezkedése és különleges körülményeik 
folytán olyan mértékben komplikálódnak, hogy a legnagyobb ne- 
hézségeket gördítik a kutatás elébe. Az egymás mellett fejlődő 
sejtek kölcsönös hatása folytán nem látható tisztán az egyes sej- 
tek önálló fiziológiai funkciója. Ezt a nehézséget alkalmas kísér- 
leti berendezkedésekkel, bizonyos kerülő úton végzett közbevetett 
kísérleti módszerrel lehet csak áthidalni. 
Kerülő út itt pl. az, hogy az önálló sejt biológiai funkczióját 
önállóan, egymástól bizonyos fokig függetlenül fejlődő egysejtű 
élő lényeken kell először tanulmányozni és ha ily módon az 
egyedül álló sejtben végbemenő törvényszerűségek kialakultak, 
lehet majd az egyszerű élő lényeknél megtalált szabatosságokat 
a fa testében komplikáltabb viszonyok között élő sejtek táplálko- 
zási, növekedési és szaporodási viszonyainak a megállapítására 
felhasználni és ez alapon a fa növekedési törvényénél szereplő 
biológiai faktorok szerepét és ezek különös összefüggését szintézis 
útján összeállítani. 
Ily módon — analitikai bonczolgatás révén — és kísérleti induk- 
czió alapján jutottam el a fa térfogati növekedésének vizsgála- 
tával a sejt biológiájának tanulmányozásához és a mai ismereteim 
szerint csakis ilyen alapon képzelem ezen rendkívül komplikált 
kérdést megolhatónak. Épen ezért ilyen irányban folynak vizsgá- 
lataim a kérdés megoldása érdekében. 
Tanulmányaimnak ezt a most fejtegetett részét és az ide- 
vonatkozó kísérleti adatokat ez ideig nem közöltem, sőt 1906. évi 
tanulmányomban az akkor már készen volt részletekre még nem 
is hivatkoztam, pedig ezen kérdésen 1902. év óta állandóan dol- 
gozom, de nem közlöm egyszerűen azért, mert befejezetlen kuta- 
tásokat közölni nem akarok. 
Minden további félreértés és vitamegelőzése czéljából meg- 
akarom jegyezni, hogy megvagyok győződve arról, hogy ezeket a 
fejtegetéseket teljesen hiába való volt egy statisztikusnak elő- 
adnom, mert ezen kísérleti módszer jogosságát, csak a természet- 
tudományi kutatás módszereit ismerő, vagy legalább is a termé- 
szettudományok elemeivel tisztában levő tudja megérteni és mél- 
tányolni. 
